[νομοφυλακων επειδη φιλων πυθωνος ακανθιος] [σ]πευδων αει τινος αγ[αθου παραιτιος γινεται] και κοινη τηι πολει και τοις κατ ιδιαν εντυγχα[νου]σι των πολιτων αποδικνυμενος εν παντι καιρωι την καθ αυτον ευνοιαν ην εχων διατελει προς τον δημον ημων καθηκον δε εστιν και τον ημετερον δημον μνημονευοντα των υπ αυτου γεγενημενων ευεργεσιων αμειβεσθαι ταις καταξιαις τιμαις ινα και οι λοιποι θεωρουντες την του δημου σπουδην επι τωι μη λειπεσθαι εν χαριτος αποδοσει φιλοτιμοτερους εαυτους παρεχωνται εις τα συνφεροντα τηι πολε[ι] εδοξεν τηι βουληι και τωι δημωι επηνησθαι φιλωνα πυθωνος ακανθιον επι τηι ευνοιαι και τηι αιρεσει ηι εχων διατελει προς τον δημον ημων ειναι δε αυτον προξενον της πολεως ημων και δεδοσθαι αυτωι εφοδον επι τε βουλην και τον δημον πρωτωι μετα τα ιερα και εισπλουν και εκπλουν και εν πολεμωι και εν ειρηνηι ασυλει και ασπονδει υπαρχειν δε αυτωι και πολιτειαν καλεισθαι δε αυτον εως αν ζη και εις προεδριαν κατ ενιαυτον και στεφανουσθαι εν τωι θεατρωι ες αει διονυσιων τωι αγωνι χρυσωι στεφανωι την αναγγελιαν ποιουμενου του ιεροκηρυκος τηνδε ο δημος στεφανοι φιλωνα πυθωνος ακανθιον χρυσωι στεφανωι αρετης ενεκεν και ευνοιας της εις εαυτον. το δε ψηφισμα τοδε αναγραψατωσαν οι νομοφυλακες εις το ιερον [τ]ου διονυσου ου αι και των αλλων προξε[ν]ων αναγεγραμμεναι τιμαι εισιν το δε γενο[μ]ενον αναλωμα εις ταυτα δοτωσαν απο [τ]ων εις τας θυσιας. ινα δε και ο δημος ο ακαν[θι]ων επιγνω την του δημου ευχαριστιαν οι [νομ]οφυλακες ελεσθωσαν πρεσβειαν προς ακανθιους την αποισουσαν το ψηφισμα προς αυτους και παρακαλεσουσαν οπως ταξαντες το ψηφισμα εις τα παρ εαυτοις δημοσια αναγραψωσιν και θωσιν εις τον επιφανεστατον τοπον της αγορας. το δε ψηφισμα τοδε ειναι εις ευχαριστιαν των ευνοουντων τωι δημωι. ----.
Thrace — Abdera — 2nd c. BC — BCH 37 (1913) 122, 39, Decree 1
 2nd c. BC 